पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण अब शहर से गांव की तरफ शिफ्ट हो रहा है। दैनिक भास्कर लगातार गांवों में बढ़ते संक्रमण और वहां बरती जा रही लापरवाही को लेकर खबरें प्रकाशित कर रहा है। पुलिस-प्रशासन ने भी इस पर संज्ञान लिया। गांवों में होने वाली भीड़-भाड़ वाली शादी को रोकने के लिए टीमें गठित कर दी लेकिन हाल यह है कि लोग समझने को तैयार नहीं है। मृगवास थाना क्षेत्र के गांव साल्याखेड़ी में भील समाज की निकल रही बारात काे रोकने पहुंची पुलिस पर ही लोगों ने हमला कर दिया।
पत्थरबाजी में दो आरक्षक के सिर फूट गए। भीड़ ने पुलिस की गाड़ी भी फोड़ दी। इस दाैरान पुलिस को भी अपनी जान बचाकर भागना पड़ा। हमला करने वाले दूल्हा सहित 10 लोगों पर बलवा, शासकीय कार्य में बाधा, पथराव सहित विभिन्न धारा में मामला दर्ज किया गया है।
डीजे भी बज रहे थे : मृगवास थाना क्षेत्र साल्याखेड़ी में 4 मई की रात 11.15 बजे के लगभग बारात में बड़ी संख्या में लोगों के शामिल होने की सूचना पर पुलिस पहुंची थी। मृगवास थाने से आरक्षक पवन उईके, आलोक रघुवंशी पहुंचे। गांव में अमर सिंह भील की लड़की के लिए बेहडावेह गांव के वीरम भील के लड़के की बारात आई थी। इसमें बड़ी संख्या में लोग शामिल थे। डीजे पर नाच-गाना हो रहा था। करीब 200 लोग जमा थे।
किसी के पास भी मास्क नहीं थे और न ही सामाजिक दूरी का पालन हो रहा था, इसे लेकर आरक्षकों ने समझाया तो उल्टे यह लोग पुलिस पर हावी हो गए। आरोपियों ने हमला कर दिया। पत्थर बरसाए। इस हमले में आरक्षक पवन उईके और आलोक रघुवंशी के सिर के सिर फूट गए।
इन लोगों पर मामला दर्ज
पुलिस ने इस मामले में दुल्हन के पिता अमर सिंह भील, दूल्हे के पिता वीरम भील एवं दूल्हा, दीवान सिंह, कोमल भील, दीवान सिंह का लड़का, कल्याण सिंह, कन्हैयालाल भील, पंडाजी भील, विशाल डीजे संचालक सनाई सहित कई लोगों पर मामला दर्ज किया गया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn